1.maj 2019

I henhold til § 37 i forretningsorden for Inatsisartut, fremsætter jeg hermed følgende spørgsmål til Naalakkersuisut.

Spørgsmål til Naalakkersuisut:

1. **Hvor mange mennesker var der registreret boende i henholdsvis Nuugaatsiaq og Illorsuit forud for tsunamien?**
2. **Hvor mange af de mennesker, der blev beordret til at flytte fra Nuugaatsiaq og Illorsuit var registreret til selv at eje en bolig de kunne flytte til?**
3. **Hvor mange af de fraflyttede beboere fra Nuugaatsiaq og Illorsuit der ejede en bolig fik 50.000,00 kruner i erstatning?**
4. **Hvor mange af de fraflyttede beboere fra Nuugaatsiaq og Illorsuit efter tsunamien, fik en erstatningsbolig?**
5. **Hvor mange familier medregnet familiemedlemmer, der er flyttet til større byer udenfor Uummannaq distriktet og Upernavik distriktet, er blevet tilbudt lejeboliger?**
6. **Formanden for Naalakkersuisut har lovet de fraflyttede beboere fra Nuugaatsiaq og Illorsuit, at de ikke skal betale husleje indtil de har deres egen bolig, og vi vil spørge til om den stadig gældende?**
7. **Hvor mange af de mennesker, der var registreret boende i henholdsvis Nuugaatsiaq og Illorsuit forud for tsunamien, har ikke fået tildelt bolig?**
8. **Skal de mennesker, der får tildelt bolig betale husleje eller skal de mennesker, der er ramt af naturkatastrofen få tildelt deres egen bolig?**

(Inatsisartunut ilaasortaq, Hans Enoksen, Partii Naleraq)

**Begrundelse:**

De fraflyttede beboere fra Nuugaatsiaq og Illorsuit er blevet lovet af Formanden for Naalakkersuisut at de ikke skal betale husleje indtil de har fået deres egen bolig, og der er forlydender om at nogen af tilflytterne, er kommet i huslejerestance og har fået advarsler om at blive sat ud af boligen. De fraflyttede beboere fra Nuugaatsiaq og Illorsuit har på den foranledning henvendt sig og spurgt om det, de er blevet lovet under en borgermøde for de implicerede. Det er således os magtpåliggende at spørge formanden for Naalakkersuisut om han holder fast på det han har lovet, og det er uden at skelne mellem hvor enten de kommer fra, om det er Nuugaatsiaq eller Illorsuit, og vi mener at det er vigtigt at få det at vide, fordi det ikke er uacceptabelt at love noget man ikke holder, især over for borgere, der i forvejen følelsesmæssigt er rystede.

Jeg ønsker at spørgsmålet besvares indenfor ti arbejdsdage.